ארנה ברי

ארנה ברי (נולדה ב־19 בדצמבר 1949, כ"ח בכסלו, ה'תש"י) היא מדענית, דוקטור למדעי המחשב, יזמת היי-טק, אשת עסקים, מנהלת בכירה במגזרי המדע והטכנולוגיה בישראל. האישה הראשונה בישראל שכיהנה בתפקיד המדענית הראשית וראש מנהל המו"פ התעשייתי של משרד התעשייה המסחר והתעסוקה בממשלת ישראל (1996–2000). ארנה ברי נולדה בירושלים לראיסה ויואש צידון, גדלה והתחנכה בתל אביב ובצרפת. אמה של ברי, ראיסה לבית שרירא, הייתה אחות במקצועה ושימשה במגוון תפקידים בתקופת טרום המדינה בשירות הפלמ"ח ובמחנות המעפילים בקפריסין, ולאחר קום המדינה בבית החולים תל השומר ובשירותי הרפואה הציבורית במגזר החרדי. אביה יואש צידון (צ'אטו), היה פעיל ההעפלה, מראשוני טייסי הקרב של חיל האוויר וחבר הכנסת בכנסת ה-12, מטעם מפלגת צומת. בנאום שנשאה ברי בעת קבלת אות יקירת הנגב, הקדישה ברי את הפרס להוריה, "מקור ההשראה שלי, אשר הנחילו לי ערכים של אכפתיות ונתינה ציבורית". ברי היא אחותם של עורך הדין רם צידון ושל דניאל צידון, פרופסור לכלכלה, שכיהן כמשנה למנכ"ל וראש חטיבת שוקי הון בבנק לאומי. את שירותה הצבאי עשתה כקצינת תיאום הדרכה בבית הספר לטיסה של חיל האוויר, והשתחררה בדרגת סגן בשנת 1970. בשנת 1975 סיימה לימודי תואר ראשון (B.A) במתמטיקה וסטטיסטיקה באוניברסיטת חיפה, ולאחר שקיבלה תואר שני (M.A) בסטטיסטיקה ובחקר ביצועים מאוניברסיטת תל אביב, יצאה בשנת 1979 ללימודים באוניברסיטת דרום קליפורניה (USC) שבארצות הברית. ב-1982 סיימה תואר שני נוסף (M.Sc) במדעי המחשב, ובשנת 1986 קיבלה תואר דוקטור במדעי המחשב. בשנת 2015 אובחן אצל ברי סרטן הרחם והשחלות וכן גידול סרטני בבלוטת התריס. ב-2018 השתתפה בסרטון שהפיקה מיקרוסופט ישראל לרגל מחאה נגד אלימות כלפי נשים בישראל, וחשפה כי סבלה מאלימות פיזית מבן זוגה לשעבר. ברי גרושתו של דניאל ברי ואם לשלושה. מתגוררת בגני צהלה, תל אביב. במהלך לימודיה האקדמאים שימשה עמיתת מחקר בתאגיד ראנד, והמחקר האקדמי שערכה בנושא "האצת חישוב" - "Speeding up distributed simulation using the time warp mechanism" - ופורסם בשנת 1986, הדגים כי תוכניות מבוזרות מסוגלות לפעול מהר יותר. בתום לימודי הדוקטורט הצטרפה לחברות "System Development Corporation", ‏Burroughs ו-UNISYS, שם החלה את פעילותה בתחום רשתות התקשורת המקומיות (LAN). עם שובה מארצות הברית לישראל בשנת 1987 הצטרפה אל מעבדת המחקר של IBM בחיפה, ובמסגרת זו עסקה בסימולציות חומרה על ארכיטקטורות שונות של שבבי אינטל. בשנת 1989 הצטרפה לחברת "פיברוניקס" ועסקה בפיתוח פרויקטים בתחום רשתות תקשורת מקומיות מסוג FDDI ו-Token ring. במהלך שנת 1993 חברה ברי להקמת חברת "אורנט טכנולוגיות תקשורת נתונים בע"מ" (‎"ORNET Data Communication Technologies Ltd."‎), אשר פיתחה מתגי Ethernet. בד בבד עם גיוס הכספים לאורנט שימשה ברי כמנהלת הטכנולוגית של פרויקט תעשייתי בחברת אלביט מערכות וייעצה לחברת אינטל. בספטמבר 1995 נרכשה אורנט על ידי חברת סימנס הגרמנית. בינואר 1997 מונתה למדענית הראשית ומנהלת מערך המחקר ופיתוח התעשייתי של משרד התמ"ת. ברי היא האישה הראשונה והיחידה ששימשה בתפקיד זה. התקציב הכולל של תוכניות לאומיות ובינלאומיות בראשות המדען הראשי הסתכמו ב-450 מיליון דולר בשנה. מתוקף תפקידה שימשה גם כיו"ר קרן בירד שהוקמה על ידי ממשלות ישראל וארצות הברית על מנת לטפח ולממן פרויקטי מחקר ופיתוח משותפים לשתי המדינות, הובילה את השתתפותה של ממשלת ישראל בפעילויות בתחומי המדע והטכנולוגיה של האיחוד האירופי, ועמדה בראש קרנות הון משותפות עם קנדה, הממלכה המאוחדת, קוריאה הדרומית וסינגפור. ברי השתתפה בוועדות שונות, כדוגמת ועדת ברודט (2007) וועדת טישלר (2012), שהוקמו לשם בחינת תקציב הביטחון והתאמת סעיפיו המרכזיים לצורכי מערכת הביטחון. בקיץ 2000 עזבה ברי את המגזר הציבורי, חזרה למגזר העסקי הפרטי, והצטרפה לקרן הון סיכון ג'מיני בה שימשה שותפה עצמאית עד ינואר 2011. במסגרת זו שימשה יו"ר חברת הסטארט-אפ PrimeSense של ג'מיני, שמאוחר מומנה גם על ידי ג'נסיס, קאנאן ו-Silver Lake Sumeru. ‏PrimeSense פיתחה את טכנולוגיית חיישני Kinect, ואת רכיבי התלת-ממד המשמשים את קונסולת משחקי הווידאו Xbox 360 של מיקרוסופט. עם הצטרפותה לחברת EMC כסגנית נשיא וכמנכ"לית מרכז המצוינות של החברה (Center of Excellence-COE) בישראל בינואר 2011, התפטרה ברי מתפקידה כיו"ר PrimeSense, אך המשיכה לשמש חברת מועצת המנהלים שלה עד שהחברה נרכשה על ידי אפל בדצמבר 2013. שימשה כיו"ר במספר חברות נוספות, בהן: חברת למבדה קרוסינג (Lambda Crossing) שעסקה בייצור רכיבים אופטיים, חברת ריברהד ((Riverhead Networks שנרכשה על ידי חברת סיסקו במרץ 2004, חברת התקשורת רדוור (Radware), חברת אדמיינד מקבוצת אמבלייז, וכדירקטורית ב"פועלים שוקי הון" ובחברות ציבוריות, כגון אלדין (Aladdin), אלווריון (Alvarion), וקומטאץ' (Commtouch). בשלהי 2006 מונתה ליו"ר איגוד קרנות ההון סיכון של ישראל (Israel Venture Association – IVA), תפקיד שבו כיהנה במשך שלוש שנים עד 2009, ובשנת 2008 הצטרפה למיזם ראשון מסוגו בעולם, שהקימו 40 בכירי הייטק ישראלים במטרה להשקיע בחברות הזנק ישראליות עוד בשלב הרעיון (Pre seed). במסגרת תפקידיה ב-EMC הובילה ברי בשנת 2011 את הקמת מרכז הפיתוח של החברה בבאר שבע, אשר שנה לאחר הקמתו הכפיל את יעד מצבת כוח האדם שלו. בשנת 2014 הורחבה האחריות הניהולית של ברי בחברת EMC עם מינויה לסגנית נשיא לחדשנות וצמיחה, האחראית על מרכזי המצוינות של החברה באירופה, המזרח התיכון ואפריקה, אמריקה הצפונית ואמריקה הדרומית. מאז המיזוג בין דל ו-EMC הוגדר תפקידה של ברי כסגנית נשיא Dell EMC ומנכ"לית מרכז המצוינות שלה בישראל עד מרץ 2018. מאז עוסקת ברי במתן הרצאות בגופים אקדמיים, בפורומים של חשיבה, ומרצה אף בנושאי ביטחון ומדיניות. באוקטובר 2021 הצטרפה ארנה כחברת הנהלה לגוגל קלאוד ישראל ומשרד ה-CTO במסגרת פעילותה בישראל שימשה ברי בהתנדבות כדירקטורית עמותת קו משווה לקידום שוויון בתעסוקת אקדמאים ערבים, כדירקטורית בחברת היישום "בי ג'י נגב טכנולוגיות" (BGN Technologies), וכחברה בוועדת הפטנטים ובוועדה לקביעת מדיניות קניין רוחני של אוניברסיטת בן-גוריון בנגב. על פעילותה זו קבלה את אות "יקירת הנגב" לשנת 2012 מטעם אוניברסיטת בן-גוריון בנגב. בנוסף השתתפה ברי בפעילויות שונות של הקהילה האירופית בארגון Women in Industrial Research‏ (WIR) של הנציבות האירופית (The European Commission), ובמועצה למחקר EURAB) European Research Advisory Board), בה החליפה את פרופ' רות ארנון כחברה בארגון. צוותי המחקר EURAB 2 members. ברי נטלה חלק בצוות המחקר של ACM, הארגון החינוכי הגדול בעולם לקידום המחשוב כמדע וכמקצוע. עבודת המחקר של ACM Job Migration Task Force התמקדה בהשפעת הגלובליזציה על השינויים בתוכניות הלימוד בתחום מדעי המחשב בארצות הברית ובעולם ועל הרחבת בסיס התעסוקה לנשים על סמך יכולותיהן המקצועיות, ופורסמה בשנת 2006. בין 2009–2017 שימשה ברי כיו"ר לשכת המסחר ישראל-ניו זילנד-אוסטרליה. ובין 2010–2017 היא כיהנה כיו"ר הוועד המנהל של המכללה האקדמית תל אביב-יפו. בשנת 2014 הצטרפה כחברת נשיאות האיגוד לאלקטרוניקה והתוכנה. בשנת 2023 הצטרפה גם לוועד המנהל של סיינסאברוד - ארגון המדענים הישראלים בחו"ל (עמותה). 2005: הציב ירחון הטכנולוגיה האמריקני Red Herring את ברי כ"אחת מ-25 הנשים המשפיעות והחשובות בעולם הטכנולוגי לשנת 2005" 2008: דורגה במקום הרביעי ברשימת הנשים המשפיעות ביותר בשוק ההון בישראל בסקר של האתר החדשות "כלכליסט". 2011: זכתה בבפרס Viterbi מטעם אוניברסיטת דרום קליפורניה (USC), שהוענק לה ב-8 באפריל 2011, על היכולת לשלב יזמות עסקית עם מצוינות מקצועית. 2012: ברי דורגה במקום ה-70 ברשימת 100 האנשים המשפיעים בישראל של המגזין הכלכלי דה-מרקר 2013: זכתה ב"אות יקירת הנגב" מטעם אוניברסיטת בן-גוריון בנגב 2014: ברי זכתה בפרס ""WITI Hall of Fame"" לשנת 2014 מטעם ארגון WITI‏ ("Women in Technology International"), המוענק מדי שנה כאות הוקרה והערכה על תרומתן של נשים לקהילות המדע והטכנולוגיה ברחבי העולם, 2017: קיבלה ברי תואר עמיתת כבוד מהמכללה האקדמית תל אביב יפו בגין תרומתה למכללה ופועלה למען הטכנולוגיה והמדע בישראל, למען הנגב, לקידום נשים, ובגין החדשנות והיזמות שלה. 2017: קיבלה תואר עמיתת כבוד מאוניברסיטת רייכמן על תרומתה לתעשייה הטכנולוגית ופעילותה ארוכת השנים במגזר הפרטי והציבורי לקידום מדע וטכנולוגיה בישראל ומחוצה לה, לפיתוח הנגב ולקידום נשים ומיעוטים. 2018: קיבלה ד"ר ברי את אות מגן הסייבר במסגרת שבוע הסייבר בישראל, בגין תרומתה הייחודית למחקר הסייבר בישראל. 2021: הוענק לברי פרס על שם התעשיין הוגו רמניסיאנו מטעם אוניברסיטת תל אביב. 2021: הוענק לה אות אבירות מרכז פרס לשלום ולחדשנות 2021. 2022: קיבלה ברי תואר דוקטור לשם כבוד מטעם אוניברסיטת בר-אילן. 2022: יקירת העיר באר שבע לשנת 2022. 2023: קיבלה תואר עמיתת כבוד מהמרכז האקדמי רופין על תרומה ארוכת שנים למדע ולכלכלה בישראל, על ניפוץ תקרת הזכוכית שחסמה נשים בתעשיית ההייטק ובמגזר הציבורי, על הקול הברור והאמיץ שהיא משמיעה בנושאים רגישים כמו אלימות במשפחה ומעמד האישה בישראל. 2023: פרס חדשנות מטעם האיגוד הישראלי לאיכות. עבודת הדוקטורט, 1986: Performance Evaluation of the Time Warp Distributed Simulation Mechanism דו"ח בנושא ניתוח אסטרטגי של סוגיות במדיניות המדע והטכנולוגיה, אתר הנציבות האירופית, 2010 דו"ח בנושא פעילויות EURAB לשנת 2005, אתר הנציבות האירופית, 2005 מדיה וקבצים בנושא ארנה ברי בוויקישיתוף סטלה קורין-ליבר, ‏מביטה אחורה בזעם, באתר גלובס, 7 בינואר 2000 שמוליק שלח, ‏פריים סנס יוצאת לאור, באתר גלובס, 8 באוגוסט 2006 מאיר אורבך, נשים והון סיכון: פותחות את הדלת, באתר כלכליסט, 8 במרץ 2009 דיאנה בחור ניר, "כששאלתי מדוע אני מופלית לעומת אחיי השיב אבא: "את יודעת להסתדר. עם הנחישות שלך תגיעי לאן שאת רוצה"", באתר כלכליסט, 8 ביולי 2010 ענבל אורפז, EMC מינתה את ד"ר ארנה ברי לסגנית נשיא ומנהלת פעילות מרכז המצוינות, באתר TheMarker‏, 1 בדצמבר 2010 דרושה מהפכה, לא פחות, מאת: קטיה וליקורודוב, טכנולוגיות 2010 איך השפיע השירות בצה"ל על הקריירה של בכירים במשק, באתר גלובס, 9 במאי 2011 אלכס דורון, קרנות יצטרכו להפחית שכר עובדים ומנהלים, באתר nrg‏, 12 בספטמבר 2011 ה' ואני: עשרה אנשי עסקים ישראלים מדברים על הקשר האישי שלהם לאלוהים, באתר כלכליסט, 6 באוקטובר 2011 מגזין TheMarker, איך להקים סטארט אפ // הטיפים של ארנה ברי, באתר TheMarker‏, 11 באפריל 2012 ד"ר ארנה ברי, EMC: "מרכז המצוינות יניב ייצוא של מאות מיליוני דולרים בשנה", מאת יניב הטוני, באתר אנשים ומחשבים, 5 בדצמבר 2011 שני שילה, אור הירשאוגה, ענבל אורפז, ענבל בורנצוויג, היי טק לכולם, באתר TheMarker‏, 19 בספטמבר 2012 יהודה אלידע, ‏מצוינות ישראלית: הכרה בינלאומית למרכז של EMC בהרצליה, באתר גלובס, 19 בנובמבר 2012 ד"ר ארנה ברי: "כיפת ברזל היא כמו נס; כמעט נקברה", באתר גלובס, 27 בנובמבר 2012 Orna Berry on Venture Capital in Hi-Tech, סרטון באתר יוטיוב ישראל - מדינה בטרנספורמציה, סרטון באתר יוטיוב, מתוך: כנס חדשנות בדור העתיד, אוניברסיטת תל אביב, 5 באפריל 2012 רננה אשוח, "תחרות ה-Big Data הראשונה מסוגה בארץ למדעני נתונים (Data Scientists)", באתר ידעטק, 28 ביוני 2012 יהודה קונפורטס, "החברות הרב-לאומיות תרמו לצמיחת ענף ההיי-טק והמשק הישראלי כולו", באתר אנשים ומחשבים, 14 באפריל 2013 טלי ציפורי, ‏"מי אני שאגיד למובילאיי 'בגלל ציונות - הייתם צריכים לגדול לבד'", באתר גלובס, 11 באפריל 2017 EMC is walking on (Israeli) clouds ד"ר ארנה ברי והמלחמה האישית שלה(הקישור אינו פעיל), בפודקאסט ״30 דקות או פחות״, 6 ביוני 2017 ד"ר ארנה ברי - התמודדות עם מחלה ומערכת הבריאות, הרצאה ב-TEDx תל אביב, 2018 דיאנה בחור ניר, ארנה ברי: "הייתי אשה מוכה", באתר כלכליסט, 13 בדצמבר 2018 מכּתביה: ארנה ברי, חיזוק מעמד הביניים עובר דרך באר שבע, באתר TheMarker‏, 10 באוקטובר 2011 ארנה ברי, דעה // היום שאחרי האקזיט: חובת ההוכחה רק מתחילה, באתר TheMarker‏, 15 ביולי 2012 ארנה ברי, דעה // אומת הסטארט-אפ: הפלא הלך – הילד נשאר, באתר TheMarker‏, 29 באוקטובר 2012 ארנה ברי, היי דרומה להיי־טק, באתר TheMarker‏, 25 בפברואר 2013 הישרדות הכשירים בעידן קריסת השווקים, באתר כלכליסט, 28 בספטמבר 2008 עד שנשיג שוויון אמיתי, באתר TheMarker‏, 5 במרץ 2014 נורית דברת, ‏הנשים הראשונות, באתר גלובס, 6 במאי 2008 יוסי הטוני, ד"ר ארנה ברי: "גם אצלי הייתה אלימות קשה בבית", באתר אנשים ומחשבים, 5 בדצמבר 2018 דיאנה בחור ניר, ארנה ברי: "הייתי אשה מוכה", באתר כלכליסט, 14 בדצמבר 2018 סימנס דטה קומיוניקיישן - הסכם הפצה עם TECH DATA CORP האמריקאית, באתר גלובס, 19 באוקטובר 1997 סימנס תצמצם פעילות אורנט ותעביר השיווק לגרמניה, באתר גלובס, 29 באפריל 1997 מירב ארלוזורוב, ועדת ברודט הגישה את הדו"ח המקיף אי פעם על תפקודו של הצבא: צה"ל 2007 - מנופח, יקר ובזבזני, באתר TheMarker‏, 29 במאי 2007 יובל אזולאי, ‏ועדת טישלר: להוריד את גיל הפרישה כדי ליצור "צבא צעיר", באתר גלובס, 19 באוגוסט 2012 AOL.Tech, 19 June, 2010, Kinect: The company behind the tech explains how it works הדס גייפמן, ‏אורנה ברי מונתה ליו"ר חברת אדמיינד מקבוצת אמבלייז, באתר גלובס, 12 בינואר 2005 עודד ירון, ד"ר ארנה ברי נבחרה ליו"ר איגוד קרנות ההון סיכון, באתר הארץ, 4 בינואר 2007 אסף גלעד, בית החרושת לסטארט־אפים יוצא לדרך, באתר כלכליסט, 26 במאי 2008 אסף גלעד, אורנה ברי תמונה לסגנית נשיא ב-EMC העולמית, באתר כלכליסט, 1 בדצמבר 2010 אסף גלעד, סופית: EMC מגיעה לבאר שבע, באתר כלכליסט, 26 בדצמבר 2010 רננה אשוח, "שנה אחרי הקמתו: מרכז המו"פ של EMC בבאר שבע הכפיל ויותר את יעד הגיוס עם 55 עובדים", ידעתק 24 ביוני 2012 טלי ציפורי, ‏"מי אני שאגיד למובילאיי 'בגלל ציונות - הייתם צריכים לגדול לבד'", באתר גלובס, 11 באפריל 2017 "Trailblazer Orna Berry steps down from Dell EMC in Israel". The Jerusalem Post | JPost.com. נבדק ב-2018-03-10. ד"ר ארנה ברי, המרכז הבינתחומי הרצליה, 13 ביוני 2017 ידיעה באתר של (Australia-Israel Chamber of Commerce (AICC עידו סולומון, ד"ר ארנה ברי מונתה ליו"ר הועד המנהל של האקדמית תל אביב יפו; צחי רודניק מונה למנכ"ל אימפקט, באתר TheMarker‏, 29 ביוני 2009 אתר האיגוד לאלקטרוניקה והתוכנה http://www.iaesi.org.il ארנה ברי, באתר הארגון. הדר רז, "גליה מאור - האישה המשפיעה ביותר בשוק ההון", באתר ynet, 7 במרץ 2008 ידיעה באתר של USC Viterbi School of Engineering יזהר שי, ‏יקירת הנגב, באתר גלובס, 2 בינואר 2013 WITI Hall of Fame http://www.witi.com/center/witimuseum/halloffame מן התקשורת יוני-יולי, באתר www.mta.ac.il שירי דובר, ‏מי זכה בתחרות Creator Awards של חברת WeWork?, באתר גלובס, 21 ביוני 2018 פרס רמניסיאנו לשנת 2021 הוענק לד"ר ארנה ברי, באתר אוניברסיטת תל אביב, ‏18 באוקטובר 2021 אבירות מרכז פרס לשלום ולחדשנות 2021, באתר www.peres-center.org קשת ברגסון, ‏רבנית, לוחמת וזמרת: הזוכות בד"ר לשם כבוד, באתר "סרוגים", 7 במרץ 2022 דובר העירייה, העיר באר שבע מצדיעה ל-7 יקירות ויקירי העיר באר שבע, באתר עיריית באר שבע, ‏31/10/2022 ד"ר ארנה ברי, באתר המרכז האקדמי רופין עמי רוחקס דומבה, ‏האיגוד הישראלי לאיכות יעניק פרסי חדשנות לרא"ל (מיל') אביב כוכבי, ד"ר יוסי ורדי וד"ר אורנה ברי, באתר "IsraelDefense‏", 27 באוגוסט 2023